turjo4nis/wikipedia-bn-dump-20250701 huggingface dataset:
এম আবদুস সোবহান

প্রফেসর ড. এম আব্দুস সোবহান রাজশাহী বিশ্ববিদ্যালয়ের ২৩ তম উপাচার্য। তিনি ফলিত পদার্থবিজ্ঞান ও ইলেক্ট্রনিক ইঞ্জিনিয়ারিং বিভাগের শিক্ষক। রাজশাহী বিশ্ববিদ্যালয়ে প্রথমবারের মত দুইবার উপাচার্য হিসেবে নির্বাচিত হয়েছেন।

জন্ম 
এম আব্দুস সোবহান ১৯৫৩ সালে বাংলাদেশের নাটোর জেলায় জন্মগ্রহণ করেন।

শিক্ষাজীবন 
এম আব্দুস সোবহান এর শিক্ষাজীবন শুরু হয় গভঃ ল্যাবরেটরী হাই স্কুল রাজশাহী- তে। তিনি রাজশাহী বোর্ডের অধীনে মাধ্যমিক ও উচ্চ মাধ্যমিক পাশ করে রাজশাহী বিশ্ববিদ্যালয়ের ফলিত পদার্থবিজ্ঞান (বর্তমানে বিভাগের নাম ইলেক্ট্রিকাল ও ইলেক্ট্রনিক ইঞ্জিনিয়ারিং ) বিভাগে ভর্তি হন। ১৯৭৪ সালে উক্ত বিভাগ থেকে বিএসসি অনার্স পাশ করেন এবং ১৯৭৫ সালে একই বিশ্ববিদ্যালয়ের ফলিত পদার্থবিজ্ঞান ও ইলেক্ট্রনিক (নাম পরিবর্তন হওয়ার পর) বিভাগ থেকে এমএসসি পাশ করেন।

উচ্চশিক্ষা 
উচ্চশিক্ষা অর্জনের জন্য এম আব্দুস সোবহান অস্ট্রেলিয়ায় গমন করেন। তিনি অস্ট্রেলিয়ার নিউ-ক্যাসেল বিশ্ববিদ্যালয়ের স্নাতকোত্তর পর্যায়ে গবেষণার জন্য বৃত্তিপ্রাপ্ত হয়েছিলেন। ১৯৯২ সালে উক্ত বিশ্ববিদ্যালয় থেকে পিএইচডি ডিগ্রী লাভ করেন। তার পিএইচডির বিষয় ছিলো Surface Physics।

কর্মজীবন 
১৯৭৯ সালে তিনি রাজশাহী বিশ্ববিদ্যালয়ের ফলিত পদার্থবিজ্ঞান ও ইলেক্ট্রনিক বিভাগের ( তৎকালীন নাম) প্রভাষক পদে যোগদান করেন। ১৯৯৭ সালে তার অধ্যাপক পদে পদন্নোতি হয়। তিনি উক্ত বিভাগে ২০০১ সাল থেকে ২০০৪ সাল পর্যন্ত বিভাগীয় প্রধান হিসেবে দায়িত্বপালন করেছেন। এছাড়াও তিনি উক্ত বিশ্ববিদ্যালয়ের বিভিন্ন প্রশাসনিক পদে দায়িত্বপালন করেছেন। যেমন: হাউজ টিউটর, সিনেট সদস্য, সিন্ডিকেট সদস্য, রাজশাহী বিশ্ববিদ্যালয় শিক্ষক সমিতির সাধারণ সম্পাদক ইত্যাদি।

উপাচার্য পদে নিয়োগ 
এম আব্দুস সোবহান ২০১৭ সালের ৭ই মে তিনি দ্বিতীয় বারের মত রাজশাহী বিশ্ববিদ্যালয়ের উপাচার্য হিসেবে নিয়োগ পেয়েছিলেন। ২০২১ সালের ৬ মে তিনি অবসরে যান। এর আগে ২০০৯ সালের ২৬ ফেব্রুয়ারি থেকে ২০১৩ সালের ২৫ ফেব্রুয়ারি পর্যন্ত প্রথম মেয়াদে ভিসি হিসেবে দায়িত্ব পালন করেন।

গবেষণা 
এম আব্দুস সোবহান সারফেস ফিজিক্স, সৌরশক্তি, থিন ফিল্ম ইত্যাদি বিষয়ে গবেষণা করেন। জাতীয় ও আন্তর্জাতিক বিভিন্ন সাময়িকীতে তার লিখিত গবেষণামূলক নিবন্ধ প্রকাশিত হয়েছে।

সমালোচনা 
আবদুস সোবহান ভিসি থাকাকালীন ২ মেয়াদেই তার বিরুদ্ধে অবৈধ জনবল নিয়োগে, অনিয়ম ও স্বজনপ্রীতির অভিযোগ উঠে।

তথ্যসূত্র 

জীবিত ব্যক্তি
রাজশাহী বিশ্ববিদ্যালয়ের উপাচার্য
রাজশাহী বিশ্ববিদ্যালয়ের প্রাক্তন শিক্ষার্থী
রাজশাহী বিশ্ববিদ্যালয়ের শিক্ষক
নাটোর জেলার ব্যক্তি
১৯৫৩-এ জন্ম
গুপ্তিপাড়া

গুপ্তিপাড়া পশ্চিমবঙ্গ রাজ্যের হুগলী জেলার একটি প্রাচীন জনপদ। এই জায়গাটি চুঁচুড়া সদর মহকুমা ও বলাগড় থানার অধীন। গুপ্তিপাড়া ভাগীরথী নদীর তীরে অবস্থিত। ১৭৭৯ সালের রেনেলের মানচিত্রে দেখা যায় পার্শ্ববর্তী বেহুলা নদী গুপ্তিপাড়ার পাশ দিয়ে ভাগিরথী বা গঙ্গায় পড়েছে।

ইতিহাস 

বাংলার প্রথম বারোয়ারি পূজার প্রচলন হয় গুপ্তিপাড়ায়। এটি বিন্ধ্যবাসিনী জগদ্ধাত্রী পূজা নামে প্রচলিত। ১৭৬০ সালে (মতান্তরে ১৭৯০) কয়েকজন ব্যক্তি স্থানীয় সেন রাজাদের প্রচলিত দুর্গাপূজায় অংশ নেননি এবং নিজেরাই পূজা করার মনস্থির করেন। বারোজন ব্যক্তি মিলে প্রতিষ্ঠা করেন বিন্ধ্যবাসিনী বারোয়ারী পূজা। এখানে প্রাচীন সংস্কৃত শিক্ষাকেন্দ্র হিসেবে নানা টোল গড়ে উঠেছিল। সংস্কৃত ভাষার শিক্ষাবিদ, টোলের পন্ডিতেরা বসবাস কর‍তে থাকেন গুপ্তিপাড়ায়। এই সংক্রান্ত বহু পুঁথি স্থানীয় সরকারী গ্রন্থাগার 'শিশির বানী মন্দির পাঠাগারে' সংরক্ষিত আছে।

গুপ্তিপাড়ার প্রধান ও বিখ্যাত উৎসব হল দোল ও রথযাত্রা। ২৭৯ বছরের প্রাচীন বৃন্দাবনচন্দ্রের রথযাত্রা শুরু হয় রাজা কৃষ্ণচন্দ্রের সময়ে। বৃন্দাবন মঠের সামনে থেকে বাজার পর্যন্ত দীর্ঘ এক মাইল পথের দু’ ধারে মেলা বসে। উল্টোরথের আগের দিন ‘ভাণ্ডারলুট’ উৎসব ধুমধামের সাথে পালিত হয় এখানে। প্রথা অনুযায়ী ভোগ নিবেদন করার পর ভক্তরা ভোগ লুট করে নেন। বাংলার ঐতিহ্যশালী ও বড় রথগুলির মধ্যে গুপ্তিপাড়ার রথ অন্যতম। পূর্বভারতের নানা অঞ্চল থেকে রথের রশি টানার জন্যে মানুষ আসেন।

বৃন্দাবনচন্দ্র মঠে রয়েছে ৪টি বৈষ্ণব মন্দির। বৃন্দাবনচন্দ্র, চৈতন্য, রামচন্দ্র এবং কৃষ্ণচন্দ্রের মন্দির। রামচন্দ্র মন্দিরে বাংলার টেরাকোটা স্থাপত্যের নিদর্শন আছে। এই চার মন্দিরের সমষ্টিকে বলা হয় গুপ্তিপাড়ার মঠ। গুপ্তিপাড়া ও পার্শ্ববর্তী কালনা বৈষ্ণব সংস্কৃতির দ্বারা প্রভাবিত।

এছাড়া বৃন্দাবনমঠের নিকট প্রাচীন দেশকালী মাতার মন্দির আছে। দেশকালীমাতা গুপ্তিপাড়ার অধিষ্ঠাত্রী দেবী। কালীপূজার দিন নতুন মাটির মূর্তি এনে পুজো করা হয়। পরের শুক্লা দ্বিতীয়ার দিন মূর্তির কেশ, কাঁকন, কেউর, কপোল প্রভৃতি কেটে নিয়ে বাকি মূর্তি গঙ্গায় বিসর্জন দেওয়া হয়। খণ্ডিত অংশগুলো একটা আধারে রেখে সারা বছর তান্ত্রিক মতে পূজা করা হয়। এই মন্দিরে আধার ছাড়া কোনো দেবীমূর্তি নেই।

গুপ্তিপাড়ায় রাজা রামমোহন রায়ের সঙ্গীত শিক্ষাগুরু ‘কালী মির্জা’র জন্ম। এছাড়া বিখ্যাত কবিয়াল ভোলা ময়রা, বিজ্ঞানী ইন্দুমাধব মল্লিক ও নবাব সিরাজউদ্দৌলার সেনাপতি মোহন লালের জন্মস্থান হিসেবেও স্বীকৃত। বাংলার মিষ্টান্ন গুঁপো সন্দেশ উদ্ভব হয় গুপ্তিপাড়াতে।

যোগাযোগ 
গুপ্তিপাড়ার দূরত্ব হাওড়া থেকে রেলপথে ৭৫ কিলোমিটার ও ব্যান্ডেল থেকে ৩৫ কিলোমিটার। গুপ্তিপাড়া রেলওয়ে স্টেশনটি ব্যান্ডেল-কাটোয়া লাইন রেলপথের ওপর অবস্থিত। আসাম রোড দ্বারা সড়কপথে এই জায়গাটি জেলা শহর ও রাজ্য রাজধানী কলকাতার সাথে যুক্ত। বর্ধমান, তারকেশ্বর, চুঁচুড়ার সাথে গুপ্তিপাড়ার বাস যোগাযোগ আছে। গঙ্গার অপর তীরে নদিয়া জেলার শান্তিপুরের সাথে জলপথে যোগাযোগ আছে।

প্রশাসন 
গুপ্তিপাড়া গ্রাম পঞ্চায়েত তিনটি প্রশাসনিক বিভাগে বিভক্ত। এটি হুগলী জেলার সদর মহকুমা চুঁচুড়ার, বলাগড় থানার অধীন একটি গ্রাম পঞ্চায়েত।

শিক্ষা 

এখানে দুটি উচ্চতর মাধ্যমিক বিদ্যালয় যথা গুপ্তিপাড়া হাই স্কুল (প্রতিষ্ঠা ১৮৯০) ও গুপ্তিপাড়া গার্লস হাই স্কুল(প্রতিষ্ঠা ১৯৫১) আছে। এছাড়া এ অঞ্চলে একাধিক মাধ্যমিক বিদ্যালয় রয়েছে। এখানে সরোজমোহন ইনস্টিটিউট অফ টেকনোলজি নামক একটি কারিগরি মহাবিদ্যালয় আছে।

তথ্যসূত্র 

হুগলি জেলার গ্রাম
মেলিসা ম্যাকার্থি

মেলিসা এ্যান ম্যাকার্থি (জন্ম ২৬ আগস্ট, ১৯৭০) একজন আমেরিকান অভিনেত্রী, কমেডিয়ান, লেখক, ফ্যাশন ডিজাইনার এবং প্রযোজক। তিনি ১৯৯০ এর দশকের শেষের দিকে টেলিভিশন ও চলচ্চিত্রে অভিনয় করতে শুরু করেন এবং টেলিভিশন ধারাবাহিক গিলমোর গার্লস (২০০০-২০০৭) এ সোকি সেন্ট জেমস ভূমিকার জন্য দেশব্যাপী স্বীকৃতি লাভ করেন। ২০০৭ থেকে ২০০৯ সাল পর্যন্ত, তিনি এবিসি সিটকম সামান্থ হু? এ ডেনা রূপে অভিনয়ে ছিলেন। ম্যাকার্থি তখন এরপর মলি ফ্লাইন ভূমিকায় সিবিএস সিটকম মাইক এন্ড মলি (২০১০-২০১৬) এ অভিনয় করেছেন, একটি কমেডি সিরিজে অসামান্য মুখ্য অভিনেত্রী হিসেবে অর্জন করেন প্রাইমটাইম এমি পুরস্কার এবং পরর্বতী মৌসুমে আরো দুইটি সিরিজের জন্যও মনোনয়ন পান। স্যাটারডে নাইট লাইভ কমেডি সিরিজে পরপর ৪ বছর উপস্থাপিকা হিসেবে ভূমিকা পালনের জন্য প্রাইমটাইম এ্যামি অ্যাওর্য়াড এ অসামান্য অতিথি অভিনেত্রী হিসেবে মনোনয়ন পান।
ম্যাকার্থি কমেডি ফিল্ম ব্রাইডসাইডস (২০১১) এ মেগান প্রাইজ ভূমিকায় অভিনয়ের জন্য স্বীকৃতি লাভ করেন, যার জন্য তিনি পেয়েছেন একটি শ্রেষ্ঠ পার্শ্ব অভিনেত্রীর জন্য একাডেমি পুরস্কার মনোনয়ন, সেরা  পার্শ্ব অভিনেত্রী হিসেবে একটি বাফটা মনোনয়ন এবং একটি স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র)  মনোনয়ন। ২০১৩-এ,  তিনি কমেডি চলচ্চিত্র আইডেন্টিটি থীফ এন্ড দ্য হিট অভিনয় করেন। তিনি সহযোগী ভূমিকায় আরো আর্বিভূত হয়েছেন "দ্য নীনস" (২০০৭), ব্যাক-আপ প্ল্যান (২০১০), লাইফ এজ উই নো ইট (২০১০), দিজ ইজ ৪০ (২০১২) এবং দ্য হ্যাংওভার পার্ট III (২০১৩) চলচ্চিত্রে। ২০১৪ সালে, ম্যাকার্থি অভিনয় করেন কমেডি ট্যামি এবং কমেডি-ড্রামা সেন্ট ভিনসেন্ট ছবিতে অভিনয় করেছিলেন।২০১৫ সালে, তিনি অ্যাকশন কমেডি চলচ্চিত্র স্পাই এর জন্য আলোচনায় আসেন, যার জন্য তিনি সেরা অভিনেত্রীর জন্য একটি গোল্ডেন গ্লোব পুরস্কার (সেরা অভিনেত্রী - কমেডি বা সঙ্গীতধর্মী চলচ্চিত্র) পান। ২০১৬ সালে, তিনি কৌতুক চলচ্চিত্র দ্য বস এন্ড ঘোস্টবার্স্টাস অভিনয় করেছিলেন।
ম্যাকার্থি এবং তার স্বামী বেন ফ্যালকোন অন দ্য ডে প্রোডাকশন নামে একটি প্রযোজনা সংস্থা প্রতিষ্ঠা করেন। ২০১৫ সালে, তিনি হলিউড ওয়াক অব ফ্রেম এ একটি তারকা পান এবং মহিলাদের জন্য প্লাস আকারের পোশাকের সংগ্রহ,মেলিসা ম্যাকার্থি  সেভেন৭ উদ্বোধন করেন। এছাড়াও ২০১৫ সালে, ফোর্বস ম্যাকার্থিকে বিশ্বের তৃতীয় সর্বোচ্চ পারিশ্রমিক পাওয়া অভিনেত্রী হিসেবে তার নাম প্রকাশ করে। ২০১৬ সালে, ফোর্বস তাকে বিশ্বের দ্বিতীয় সর্বোচ্চ পারিশ্রমিক প্রাপ্ত অভিনেত্রী হিসেবে তার নাম প্রকাশ করে, যার আয় $৩৩ মিলিয়ন ডলার।

তথ্যসূত্র

বহিঃসংযোগ

 
 
 
 Melissa McCarthy at Emmys.com 

১৯৭০-এ জন্ম
মার্কিন টেলিভিশন অভিনেত্রী
জীবিত ব্যক্তি
মার্কিন চলচ্চিত্র অভিনেত্রী
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি‎
২১শ শতাব্দীর মার্কিন অভিনেত্রী
মার্কিন কণ্ঠাভিনেত্রী
২০শ শতাব্দীর মার্কিন অভিনেত্রী
২০শ শতাব্দীর মার্কিন কৌতুকাভিনয়শিল্পী
২১শ শতাব্দীর মার্কিন কৌতুকাভিনয়শিল্পী
ইলিনয়ের অভিনেত্রী
মার্কিন চলচ্চিত্র প্রযোজক
ইংরেজ বংশোদ্ভূত মার্কিন ব্যক্তি
মার্কিন কৌতুকাভিনেত্রী
মার্কিন নারী চিত্রনাট্যকার
হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
মার্কিন নারী চলচ্চিত্র প্রযোজক
ইলিনয়ের লেখক
গ্যার‍্যাম্বা জাতীয় উদ্যান

গ্যার‍্যাম্বা জাতীয় উদ্যান আফ্রিকার গণতান্ত্রিক কঙ্গো প্রজাতন্ত্রের ওরিয়েন্টাল প্রদেশের অন্তর্গত, ১৯৩৮ সালে স্থাপিত একটি উদ্যান। আফ্রিকার প্রাচীনতম উদ্যানগুলির অন্যতম এই উদ্যানটি ১৯৮০ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।

তথ্যসূত্র

বহিঃসংযোগ 

 
 

১৯৩৮-এ আফ্রিকায় প্রতিষ্ঠা
আফ্রিকান পার্ক (সংগঠন)
গণতান্ত্রিক কঙ্গো প্রজাতন্ত্রের জাতীয় উদ্যান
১৯৩৮-এ প্রতিষ্ঠিত সুরক্ষিত এলাকা
বিপদাপন্ন বিশ্ব ঐতিহ্যবাহী স্থান
গণতান্ত্রিক কঙ্গো প্রজাতন্ত্রে বিশ্ব ঐতিহ্যবাহী স্থান
সত্যপ্রিয় মহাথের

সত্যপ্রিয় মহাথের (১০ জুন ১৯৩০ – ৪ অক্টোবর ২০১৯) একজন বাংলাদেশী বৌদ্ধ পণ্ডিত ও সমাজসেবক ছিলেন। তার প্রকৃত নাম বিধু ভূষণ বড়ুয়া। সমাজসেবায় অবদানের জন্য তিনি ২০১৫ সালে বাংলাদেশ সরকার কর্তৃক প্রদত্ত একুশে পদকে লাভ করেন।

প্রাথমিক জীবন
সত্যপ্রিয় ১৯৩০ সালের ১০ জুন তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কক্সবাজার জেলার রামু উপজেলার পশ্চিম মেরংলোয়া গ্রামে জন্মগ্রহণ করেন। তার পিতার নাম হরকুমার বড়ুয়া এবং মাতার নাম প্রেমময়ী বড়ুয়া। তিনি তার বাবা-মায়ের তিন সন্তানের মধ্যে কনিষ্ঠতম। তার পিতৃদত্ত নাম বিধু ভূষণ বড়ুয়া। ১৯৫০ সালে তিনি প্রবজ্যা ধর্ম দীক্ষিত হয়ে সত্যপ্রিয় নাম ধারণ করেন। পরের বছর তিনি ভিক্ষু ধর্মে দীক্ষিত হন। ১৯৫৪ সালে উচ্চ শিক্ষার জন্য মায়ানমার পাড়ি জমান। সেখানে তিনি দশ বছর লেখাপড়া, গ্রন্থ রচনা ও সাধনা করেন।

কর্মজীবন
মায়ানমার থেকে ১৯৬৪ সালে দেশে ফিরে এসে তিনি রামু কেন্দ্রীয় সীমা বিহারে পাঠদানে যোগ দেন। ২০১৯ সালের ৪ অক্টোবর পর্যন্ত তিনি এই বিহারের অধ্যক্ষ পদে আসীন ছিলেন। এছাড়া ২০০৬ সালে বাংলাদেশী বৌদ্ধ ভিক্ষুসংঘের সর্বোচ্চ ধর্মীয় সংগঠন বাংলাদেশ সংঘরাজ ভিক্ষু মহাসভার সভাপতির পদ লাভ করেন।

প্রকাশনা
সত্যপ্রিয় বৌদ্ধ ধর্ম বিষয়ক অনেক গবেষণাধর্মী গ্রন্থ রচনা করেছেন। তিনি একমাত্র ব্যক্তি যিনি ত্রিপিটকের বিনয়পিটকের অন্তর্গত 'চুল্লবর্গ' গ্রন্থ পালি থেকে বাংলায় অনুবাদ করেছেন। গ্রন্থটি বিভিন্ন বিশ্ববিদ্যালয়ের উচ্চ শিক্ষায় সহায়ক ভূমিকা পালন করছে।

সম্মাননা
 সমাজসেবায় একুশে পদক, ২০১৫
 ঢাকা বিশ্ববিদ্যালয় বৌদ্ধ ছাত্র সংসদ কর্তৃক শান্তি পুরস্কার, ২০১০।
 সমাজসেবায় অবদানের জন্য মায়ানমার থেকে 'অগ্রমহাসদ্ধর্মজ্যোতিকাধ্বজ', ২০০৩।

মৃত্যু 
সত্যপ্রিয় মহাথের ২০১৯ সালের ৪ অক্টোবর বঙ্গবন্ধু শেখ মুজিব মেডিক্যাল বিশ্ববিদ্যালয় হাসপাতালে (বিএসএমএমইউ) চিকিৎসাধীন অবস্থায় মৃত্যুবরণ করেন।

তথ্যসূত্র

১৯৩০-এ জন্ম
বাংলাদেশী বৌদ্ধ
বাংলাদেশী বৌদ্ধ ভিক্ষু
বাংলাদেশী বৌদ্ধ পণ্ডিত
বাংলাদেশী সমাজকর্মী
কক্সবাজার জেলার ব্যক্তি
সমাজসেবায় একুশে পদক বিজয়ী
২০১৯-এ মৃত্যু
একুশে পদক বিজয়ী
ফাহ্‌মিদা খাতুন

ফাহ্‌মিদা খাতুন হলেন একজন বাংলাদেশী রবীন্দ্র সঙ্গীত শিল্পী। রবীন্দ্র সঙ্গীতে অবদানের জন্য তিনি বাংলা একাডেমির রবীন্দ্র পুরস্কার, শিল্পকলা পুরস্কার, ২০১১ সালে রবি-চ্যানেল আই রবীন্দ্রমেলা আজীবন সম্মাননা এবং ২০১৫ সালে মেরিল-প্রথম আলো আজীবন সম্মাননা পুরস্কার লাভ করেন।

প্রাথমিক জীবন
ফাহ্‌মিদা ১৯৪২ সালে জন্মগ্রহণ করেন। তার পিতা কাজী মোতাহার হোসেন ছিলেন একজন বিজ্ঞানী ও বাংলাদেশের জাতীয় অধ্যাপক এবং মা সাজেদা খাতুন। তার বোন সনজীদা খাতুন ও ছোট বোন মাহমুদা খাতুন দুজনেই রবীন্দ্র সঙ্গীত শিল্পী, বড় ভাই কাজী আনোয়ার হোসেন বিখ্যাত 'মাসুদ রানা' সিরিজের লেখক ও ছোট ভাই কাজী মাহবুব হোসেন। ফাহ্‌মিদা শৈশবে নাচ শিখতেন। পরে সঙ্গীত চর্চা শুরু করেন। তিনি নিজ বাড়িতেই শাস্ত্রীয় সঙ্গীতের তালিম নেন। তিনি ওস্তাদ মুনির হোসেনের কাছে শাস্ত্রীয় সঙ্গীত এবং বড় বোন সনজীদা খাতুন, কলিম শরাফী ও আবদুল আহাদের কাছে রবীন্দ্র সঙ্গীতের তালিম নেন।

কর্মজীবন
১৯৫৬ সালে ফাহ্‌মিদা একটি নৃত্য নাট্য চন্ডালিকায় মা চরিত্রের জন্য কণ্ঠ দেন। তিনি ১৯৬৪ সালে ধারাপাত চলচ্চিত্রে "আমি তোমার সঙ্গে বেঁধেছি আমার প্রাণ" গানে কণ্ঠ দেন। এটি পূর্ব পাকিস্তানে নির্মিত কোন চলচ্চিত্রে ব্যবহৃত প্রথম রবীন্দ্র সঙ্গীত। ১৯৬৪ সালের ২৬ ডিসেম্বর বাংলাদেশ টেলিভিশনের উদ্বোধনের দ্বিতীয় দিন টেলিভিশনের পর্দায় জাহেদুর রহিমের সাথে যৌথভাবে রবীন্দ্র সঙ্গীত পরিবেশন করেন। গানটি ছিল "তরী আমার হঠাৎ ডুবে যায়"।

১৯৭১ সালে বাংলাদেশের স্বাধীনতা যুদ্ধ চলাকালীন "স্বার্থক জনম আমার" ও "আমার সোনার বাংলা" গান তাকে গণমানুষের কাছে নিয়ে যায়। স্বাধীন বাংলা বেতার কেন্দ্র থেকে তার কণ্ঠে "আজি বাংলাদেশের হৃদয় হতে" গানটি বাজানো হত।

অ্যালবাম
 মোর অনেক দূরের মিতা, বেঙ্গল ফাউন্ডেশন
 মন আমার প্রবাসী পাখি, বেঙ্গল ফাউন্ডেশন

পুরস্কার ও সম্মাননা
 সিকোয়েন্স পুরস্কার
 জাতীয় রবীন্দ্রসংগীত সম্মিলন পরিষদের সম্মাননা
 কবি মাহবুবুল আলম চৌধুরী স্মৃতি সম্মাননা
 রবীন্দ্রনাথের জন্ম সার্ধশতবর্ষে ভারতের রবিতীর্থের সম্মাননা
 বাংলা একাডেমির রবীন্দ্র পুরস্কার
 রবি-চ্যানেল আই রবীন্দ্রমেলা আজীবন সম্মাননা, ২০১২
 শিল্পকলা পুরস্কার
 মেরিল-প্রথম আলো আজীবন সম্মাননা পুরস্কার, ২০১৫।
 অনন্যা শীর্ষ দশ পুরস্কার

তথ্যসূত্র

জীবিত ব্যক্তি
বাংলাদেশী রবীন্দ্র সঙ্গীত শিল্পী
মেরিল-প্রথম আলো আজীবন সম্মাননা পুরস্কার বিজয়ী
বাংলাদেশী গায়িকা
বাংলা ভাষার সঙ্গীতশিল্পী
শিল্পকলা পদক বিজয়ী
অনন্যা শীর্ষ দশ পুরস্কার বিজয়ী
২০শ শতাব্দীর বাংলাদেশী সঙ্গীতশিল্পী
রাজবাড়ী জেলার ব্যক্তি
ফরেস্ট গাম্প (উপন্যাস)

ফরেস্ট গাম্প উপন্যাসটি ১৯৮৬ সালে উইন্সটন গ্রুম রচনা করেছিলেন। যেখানে প্রধান চরিত্র তার রোমাঞ্চকর চিংড়ি বোটিং এবং পিংপং চ্যম্পিয়নশীপের কথা বলে। মনে করে শৈশবের ভালোবাসার কথা। ভিয়েতনাম যুদ্ধ থেকে শুরু করে কলেজ ফুটবল পর্যন্ত আমেরিকায় থাকা তার সব স্মৃতিই গল্প আকারে উঠে এসেছে।

গাম্প তার পুরো জীবনে জগৎকে সহজ এবং সত্যরূপে দেখেছেন। সে সত্যিই জানেনা জীবনে সে কী করতে চায়। খুব সামান্য আইকিউ থাকা সত্ত্বেও সে জ্ঞানে পরিপূর্ণ। গাম্পের কথা অনুযায়ী, সে খুব চমৎকারভাবে চিন্তা করতে পারেন। কিন্তু যখন তার সেই চিন্তা ব্যক্ত করতে অথবা লেখার চেষ্টা করেন তখনই সব জেলির ন্যায় এবড়ো থেবরো হয়ে বেড়িয়ে আসে। তার ম্যাথমেটিক্যাল জ্ঞান হয়তো সীমিত কিন্তু রোমাঞ্চকর কাজে সে ছিল দূর্দান্ত।

১৯৮৬-এর মার্কিন উপন্যাস
চলচ্চিত্রে অভিযোজিত মার্কিন উপন্যাস
মুহাম্মদ আল-ইদ্রিসি

আবু আবদুল্লাহ মুহাম্মাদ আল-ইদ্রিসি আল-কুরতুবী আল-হাসানী আস-সাবিত, বা সাধারণভাবে আল-ইদ্রিসি (; ; ; ১১০০ - ১১৬৫), ছিলেন একজন আরব মুসলিম ভূগোলবিদ, মানচিত্রাঙ্কনকার এবং মিশরতত্ত্ববিদ যিনি কিছু সময়ের জন্য রাজা ২য় রজারের শাসনামলে সিসিলির পালের্মোতে বসবাস করেছিলেন। মুহম্মাদ আল-ইদ্রিসি সেউতাতে জন্মগ্রহণ করেন তখন তা আলমোরাভিডদের অন্তর্গত ছিলেন। তিনি তাবুলা রোজেরিয়ানা তৈরি করেছেন, মধ্যযুগীয় বিশ্বের অন্যতম উন্নত মানচিত্র। তিনি ১১৫৪ সালে সর্বপ্রথম বিশ্বের মানচিত্র তৈরি করেছিলেন।

বিশ্ববিখ্যাত আবিষ্কারক Christopher colombas এবং Vasco da-gama যে মানচিত্র নিয়ে বিশ্ব আবিষ্কারে বেরিয়েছিলেন সেই মানচিত্রটিও আল-ইদ্রিসি এর আঁকা।

তাঁর আরেকটি অন্যতম বৈশিষ্ট ছিলো যে তিনি যত মানচিত্র আঁকতেন সবগুলো মানচিত্র ছিলো উল্টো অর্থ্যাৎ উপরের দিক দক্ষিণ আর নীচের দিক ছিল উত্তর।

প্রারম্ভিক জীবন

আল-ইদ্রিসি উত্তর আফ্রিকা এবং আল-আন্দালুস এর হাম্মুদিদ রাজবংশ থেকে এসেছেন তিনি ইদ্রিসিদ রাজবংশ এর মাধ্যমে মুহাম্মদএর বংশধর। আল-ইদ্রিসি ১১০০ সালে সেউতা শহরে জন্মগ্রহণ করেন। তখন আলমোরাভিদ রাজবংশ এর অধীনে ছিল। তার প্রপিতামহ হাম্মুদিদ রাজবংশ এর মালাগা শহরের পতনের পর গ্রানাডা-এর জিরিদদের জন্য সেখানেই বসবাস করতে বাধ্য হন। তার প্রপিতামহ হাম্মুদিদ রাজবংশ এর মালাগা শহরের পতনের পর গ্রানাডা-এর জিরিদদের জন্য সেখানেই বসবাস করতে বাধ্য হন। ভ্রমণে ব্যয় করেন এবং মনে হচ্ছে তিনি এই দুটি অঞ্চলের ব্যাপারে বিস্তারিত তথ্য সংগ্রহ করেছেন। তিনি ১৬ বছর বয়সে  আনাতোলিয়া সফর করেন। তিনি কর্ডোভা বিশ্ববিদ্যালয়ে পড়াশোনা করেছেন।

তথ্যসূত্র

বহিঃসংযোগ 
 .
 Britannica
 Online exhibition, Bibliothèque nationale de France (French)
 Idrisi's world map, Library of Congress. Konrad Miller's 1927 consolidation and transliteration, with high-resolution zoom browser.
 Online Galleries, History of Science Collections, University of Oklahoma Libraries  High resolution images of works by al-Idrisi in .jpg and .tiff format.
 IDRISI GIS home page 
 "Travels into the Inland Parts of Africa: Containing a Description of the Several Nations for the Space of Six Hundred Miles up the River Gambia" features English translations of work by al-Idrisi. The manuscript dates from 1738.
 Original Nuzhatul Mushtaq text 

১১০০-এ জন্ম
মধ্যযুগীয় আরব ভূগোলবিদ
১১৬০-এর দশকে মৃত্যু
১২শ শতাব্দীর আরব ব্যক্তি
মধ্যযুগীয় ইসলামের ভূগোলবিদ
মধ্যযুগীয় ইসলামি ভ্রমণ লেখক
আজহার হোসেন

আজহার হোসেন (জন্ম: মার্চ ১৫, ১৯৬৪) একজন বাংলাদেশী সাবেক ক্রিকেটার যিনি ১৯৮৮ সালে থেকে ১৯৯০ পর্যন্ত ৭ টি ওডিআই খেলেন। আশির দশকে ঘরোয়া ক্রিকেটের আকাশে আজহার খুব প্রভাবশালী ক্রিকেটার ছিলেন।

১৯৯০ সালে শারজায় নিউজিল্যান্ডের বিপক্ষে করা ৫৪ রানের ইনিংসটি তার আন্তর্জাতিক খেলোয়াড়ী জীবনের অন্যতম অর্জন। ওয়ানডেতে এটিই কোনো বাংলাদেশির প্রথম ৫০ রান। পরবর্তীতে ১৯৯৯ সালে তার ভাগ্নে মেহরাব হোসেন প্রথম বাংলাদেশি হিসেবে ওয়ানডেতে (জিম্বাবুয়ের বিপক্ষে ঢাকায়) সেঞ্চুরি করেছিলেন। ত্তিমি একজন ওপেনিং ব্যাটসম্যান হিসেবে খেলতেন ও ওয়ানডেতে অফ-ব্রেক বোলিং করে ৪টি উইকেটও নিয়েছিলেন।

আইসিসি ট্রপিতে 
আজহার ১৯৯০ সালে নেদারল্যান্ডসে অনুষ্ঠিত আইসিসি ট্রফিতে বাংলাদেশের প্রতিনিধিত্ব করেন। তিনি ৭ ইনিংসে ব্যাট হাতে ৮৩ রান করেন, যার মধ্যে নেদারল্যান্ডসের বিপক্ষে সর্বোচ্চ ২৮ রান করেন। বল হাতে তিনি ২৮৫ রানে ৭ উইকেট নেন, যার মধ্যে তার সেরা ফিগার ছিল বারমুডার বিপক্ষে ২/২৪।

তথ্যসূত্র 

১৯৬৪-এ জন্ম
জীবিত ব্যক্তি
বাংলাদেশী ক্রিকেটার
বাংলাদেশী ক্রিকেটার জীবনী নিবন্ধ
ঢাকা থেকে আগত ক্রিকেটার
বাংলাদেশের একদিনের আন্তর্জাতিক ক্রিকেটার
২০শ শতাব্দীর বাংলাদেশী পুরুষ ক্রীড়াবিদ
বর্ষসেরা চলচ্চিত্র বিভাগে এমটিভি মুভি পুরস্কার

বর্ষসেরা চলচ্চিত্র বিভাগে এমটিভি মুভি পুরস্কার এমটিভি মুভি পুরস্কারের অংশ হিসেবে ১৯৯২ সাল থেকে প্রদান করা হয়। এটি ২০১২ সালের পূর্বে সেরা চলচ্চিত্র পুরস্কার নামে প্রদান করা হত। ১৯৯২ সালে প্রথম আসরে এই পুরস্কার লাভ করে টার্মিনেটর ২: জাজমেন্ট ডে। দ্য লর্ড অফ দ্য রিংস চলচ্চিত্র ত্রয়ী একমাত্র চলচ্চিত্র ধারাবাহিক, যা ২০০২ থেকে ২০০৪ পর্যন্ত টানা তিনিবার এই পুরস্কার লাভ করে।

বিজয়ীদের তালিকা
 গাঢ় বর্ণ বিজয়ী নির্দেশ করে।

১৯৯০-এর দশক

২০০০-এর দশক

২০১০-এর দশক

তথ্যসূত্র

বহিঃসংযোগ
 এমটিভি মুভি ও টিভি পুরস্কার দাপ্তরিক ওয়েবসাইট

এমটিভি মুভি ও টিভি পুরস্কার
সেরা চলচ্চিত্র পুরস্কার
এমটিভি মুভি পুরস্কার
জাকির হোসেন (দ্ব্যর্থতা নিরসন)

জাকির হোসেন নামটি নিচের ব্যক্তিবর্গকে নির্দেশ করতে পারে:

 জাকির হোসেন (বীর প্রতীক) –বাংলাদেশের স্বাধীনতা যুদ্ধের বীর মুক্তিযোদ্ধা।
 জাকির হোসেন (মুক্তিযোদ্ধা) –বাংলাদেশের স্বাধীনতা যুদ্ধের বীর মুক্তিযোদ্ধা।
 জাকির হোসেন- কুড়িগ্রাম-৪ আসেনর সংসদ সদস্য। 
 জাকির হোসেন (ভারতীয় রাজনীতিবিদ) –পশ্চিমবঙ্গ বিধানসভার জঙ্গিপুর বিধানসভা কেন্দ্রের বিধায়ক
জাকির হোসেন (ক্রিকেটার) –বাংলাদেশি ক্রিকেটার।
মো. জাকির হোসেন – বাংলাদেশ সেনাবাহিনী একজন ব্রিগেডিয়ার জেনারেল ছিলেন। যিনি বিডিআর বিদ্রোহে মারা যান।

আরও দেখুন 

জাকির হাসান (দ্ব্যর্থতা নিরসন)
জাকির হুসেইন (দ্ব্যর্থতা নিরসন)
জাকির হোসেন পলিটেকনিক ইনস্টিটিউট
কাজী জাকির হাসান - বীর মুক্তিযোদ্ধা। মুক্তিযুদ্ধে অবদানের জন্য ২০১৮ সালে স্বাধীনতা পদক পান।
বাংগালপাড়া হাই স্কুল এন্ড কলেজ

বাংগালপাড়া হাই স্কুল এন্ড কলেজ বাংলাদেশের কিশোরগঞ্জের একটি শিক্ষাপ্রতিষ্ঠান। এটি ১৯৬৪ সালে প্রতিষ্ঠিত হয়েছিল। মাধ্যমিক বিদ্যালয় পর্যায় ১৯৬৪ সাল থেকে শুরু হলেও উচ্চ মাধ্যমিক স্তরে উন্নীত হয়েছে ২০২৩ সাল থেকে।

অবস্থান 
এই স্কুল এন্ড কলেজটি কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়নে অবস্থিত।

ইতিহাস 
১৯৬৪ সালে প্রতিষ্ঠিত হয় মাধ্যমিক স্তরের বিদ্যালয়টি, এবং ২০২৩ সালে উচ্চ মাধ্যমিক স্তরে উন্নীত করা হয়েছে প্রতিষ্ঠানটিকে।

অবকাঠামো 
এই প্রতিষ্ঠানটিতে ২০ কক্ষ বিশিষ্ট ২টি ৬ তলা ভবন রয়েছে যা ক্লাসরুম ও অফিস কক্ষ হিসেবে ব্যবহৃত হচ্ছে। প্রাতিষ্ঠানিক ভবনের পাশেই রয়েছে একটি ৩ তলা বিশিষ্ট বন্যার্তদের আশ্রয়কেন্দ্র। প্রাতিষ্ঠানিক ভবনের পশ্চিম পাশেই রয়েছে ১ তলা বিশিষ্ট একটি অফিস, যা শিক্ষকমিলনায়তন কক্ষ হিসেবে ব্যবহৃত হয়। এছাড়াও মূল প্রাতিষ্ঠানিক ভবনটিতে রয়েছে বিজ্ঞানাগার, কম্পিউটার ডিজিটাল ল্যাব, পাঠাগার, নামাজের স্থান সহ ছাত্রছাত্রীদের বিনোদনমূলক কক্ষ। এই প্রতিষ্ঠানটিতে রয়েছে প্রায় ৩০ একরের বড় মাঠ ও ১টি পুকুর।

বিভাগ সমূহ 
এই প্রতিষ্ঠানটিতে বিজ্ঞান, মানবিক ও ব্যবসায় শিক্ষা বিভাগ চালু রয়েছে।

তথ্যসূত্র 

কিশোরগঞ্জ জেলার বিদ্যালয়
১৯৬৪-এ প্রতিষ্ঠিত শিক্ষাপ্রতিষ্ঠান
১৯৬৪-এ পূর্ব পাকিস্তানে প্রতিষ্ঠিত
সান্ড্রা বুলক

সান্ড্রা আন্নেট বুলক (; জন্ম জুলাই ২৬, ১৯৬৪) একজন জার্মান-আমেরিকান অভিনেত্রী, প্রযোজক এবং মানবপ্রেমিক।
বুলক ১৯৮৭ সালের থ্রিলার হ্যাঙ্গেনের একটি ছোট্ট ভূমিকায় অংশ নিয়ে অভিনয় জীবন শুরু করেন এবং ১৯৮৯ সালে বায়োনিক শোডাউন: দ্য সিক মিলিয়ন ডলার ম্যান অ্যান্ড দ্য বায়োনিক উইম্যান এ অভিনয়ের মাধ্যমে টেলিভিশন যাত্রা করেন এবং স্বল্পকালীন এনবিসি-সিটকম ওয়ার্কিং গার্ল এ প্রধান ভূমিকা পালন করেন। তার সাফল্য সমৃদ্ধ ভূমিকা ছিল ডেমুলিশন ম্যান (১৯৯৩) চলচ্চিত্রে। তিনি পরবর্তীকালে স্পিড (১৯৯৪), হোয়েন ইউ ওয়ার স্লিপিং (১৯৯৫), দ্য নিট (১৯৯৫), এ টাইম টু কিল (১৯৯৬), হোপ ফ্ল্যাটস (১৯৯৮), এবং প্র্যাক্টিক্যাল ম্যাজিক (১৯৯৮) সহ বিভিন্ন সফল চলচ্চিত্রে তিনি অভিনয় করেন।
বুলক পরবর্তী দশকে আরও সাফল্য অর্জন করেছেন মিস কনজেনিয়ালিটি (২০০০) টু উইক নোটিশ (২০০২), ক্র্যাশ (২০০৪), দ্য প্রপোসাল (২০০৯), এবং দ্য হিট (২০১৩) চলচ্চিত্রে অভিনয়ের মাধ্যমে। তিনি দ্য ব্লাইন্ড সাইড (২০০৯) এ 'লেই অ্যান তুইহী চরিত্রে অভিনয়ের জন্য শ্রেষ্ঠ অভিনেত্রীর জন্য একাডেমী অ্যাওয়ার্ড এবং সেরা অভিনেত্রীর জন্য গোল্ডেন গ্লোব অ্যাওয়ার্ডে ভূষিত হন এবং গ্র্যাভিটি (২০১৩) চলচ্চিত্রে অভিনয়ের জন্য একই বিভাগে মনোনীত হন। বুলকের সর্বশ্রেষ্ঠ বাণিজ্যিক সাফল্য অর্জন করা চলচ্চিত্র হচ্ছে অ্যানিমেটেড কমেডি চলচ্চিত্র মিনিয়নস (২০১৫), যা বক্স অফিসে  বিলিয়ন মার্কিন ডলারেরও বেশি আয় করেছে। ২০০৭ সালে, তিনি হলিউডের সর্বোচ্চ পারিশ্রমিক প্রাপ্ত অভিনেত্রী ছিলেন। তিনি ২০১৩ সালে পিপল ম্যাগাজিন "সবচেয়ে সুন্দর নারী" হিসেবে তার নাম ঘোষণা করে।
বুলক তার অভিনয় কর্মজীবন ছাড়াও, প্রযোজনা প্রতিষ্ঠান ফোর্টিস ফিল্মস এরও প্রতিষ্ঠাতা। তিনি কয়েকটি চলচ্চিত্র প্রযোজনা করেছেন যেগুলোতে তিনি অভিনয়ও করেছেন। যার মধ্যে রয়েছে টু উইক নোটিশ, মিস ক্যাপিয়ানিয়ালিটিহ ২: আর্মড অ্যান্ড ফ্যাব্রিস এবং অল অ্যাবাউট স্টিভ। তিনি এবিসি সিটিকমের একজন নির্বাহী প্রযোজক ছিলেন, জর্জ লোপেজ, এবং সেগুলো চলাকালীন তিনি কয়েকবার এতে উপস্থিতও হয়েছিলেন।

আরো পড়তে

তথ্যসূত্র

বহিঃসংযোগ 

 
 
 
 
 Sandra Bullock: 2010's Triumphs – slideshow by Life magazine
 Interview with Sandra Bullock. November 2009. Glamour (magazine)
 Interview with Sandra Bullock. September 2013. Vogue (magazine)

১৯৬৪-এ জন্ম
অস্টিনের অভিনেত্রী
নিউ অরলিন্সের অভিনেত্রী
মার্কিন চলচ্চিত্র অভিনেত্রী
মার্কিন চলচ্চিত্র প্রযোজক
ব্রিটিশ বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
শ্রেষ্ঠ অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
জার্মান বংশোদ্ভূত অভিনেত্রী
মার্কিন জনহিতৈষী
মার্কিন রেস্তোরাঁ মালিক
মার্কিন নারী প্রধান নির্বাহী
মার্কিন কোম্পানি প্রতিষ্ঠাতা
মার্কিন নারী চলচ্চিত্র প্রযোজক
মার্কিন নারী জনহিতৈষী
জীবিত ব্যক্তি
স্ক্রিন অ্যাক্টরস গিল্ড পুরস্কার (সেরা অভিনেত্রী - চলচ্চিত্র) বিজয়ী
জার্মানির নাগরিকীকৃত নাগরিক
গ্যারাহনেই জাতীয় উদ্যান

গ্যারাহনেই জাতীয় উদ্যান কানারি দ্বীপপুঞ্জের লা গোমেরা দ্বীপের মধ্য ও উত্তর ভাগে অবস্থিত। ১৯৮১ সালে এটি জাতীয় উদ্যান ঘোষণা করা হয় ও ১৯৮৬ সালে ইউনেস্কো বিশ্ব ঐতিহ্যবাহী স্থান। এটি দ্বীপের ছয়টি পৌরসভার সবকটিতে বিস্তৃত ও এর মোট এলাকা ৪০ বর্গ কিলোমিটার (১৫ বর্গ মাইল)।

উদ্যানটি ১৪৮৭ মিটার (৪৮৬৯ ফিট) উচ্চতায় দ্বীপের সর্বোচ্চ স্থানে অবস্থিত শিলা গঠন গ্যারাহনেই-এর নামে রাখা হয়েছে। সমুদ্রপৃষ্ঠ থেকে ৭৯০-১৪০০ মিটার উচ্চতায় অবস্থিত একটি ছোট মালভূমিও এই উদ্যানটির মধ্যে রয়েছে।

২০১২ সালের আগস্ট মাসে জঙ্গলে একটি আগুন ৭৪৭ হেক্টর (১৮%) এলাকা পুরিয়ে দেয়।

তথ্যসূত্র

বহিঃসংযোগ

Garajonay National Park
Legend of Gara and Jonay 

স্পেনের জাতীয় উদ্যান
স্পেনের বিশ্ব ঐতিহ্যবাহী স্থান
হাটহাজারী থানা

হাটহাজারী মডেল থানা বাংলাদেশের চট্টগ্রাম জেলার অন্তর্গত হাটহাজারী উপজেলার একটি মডেল থানা।

প্রশাসনিক এলাকাসমূহ 
চট্টগ্রাম সিটি কর্পোরেশনের ১নং ওয়ার্ড, হাটহাজারী পৌরসভা এবং হাটহাজারী উপজেলার ১৪টি ইউনিয়নের প্রশাসনিক কার্যক্রম হাটহাজারী মডেল থানার অধীন।

চট্টগ্রাম সিটি কর্পোরেশন:
 ১নং দক্ষিণ পাহাড়তলী ওয়ার্ড

পৌরসভা:
 হাটহাজারী

ইউনিয়নসমূহ:
 ১নং ফরহাদাবাদ
 ২নং ধলই
 ৩নং মির্জাপুর
 ৪নং গুমানমর্দন
 ৫নং নাঙ্গলমোড়া
 ৬নং ছিপাতলী
 ৮নং মেখল
 ৯নং গড়দুয়ারা
 ১০নং উত্তর মাদার্শা
 ১১নং ফতেপুর
 ১২নং চিকনদণ্ডী
 ১৩নং দক্ষিণ মাদার্শা
 ১৪নং শিকারপুর
 ১৫নং বুড়িশ্চর

আরও দেখুন 
 হাটহাজারী উপজেলা
 চট্টগ্রাম জেলা

তথ্যসূত্র

বহিঃসংযোগ 

চট্টগ্রাম জেলার থানা
হাটহাজারী উপজেলা